Ο **Φούλκων Β΄** ο *Καλός* (*Foulques II d'Anjou le Bon*, 905 - 960) από τον Οίκο του Ινζελζέ ήταν κόμης του Ανζού (942 - 960).

Βιογραφία
---------

Ήταν μικρότερος γιος και διάδοχος του Φούλκωνα Α΄ του *Ερυθρού* και της συζύγου του Ροζαλίας του Λος. Ο Φούλκων Β΄ ήταν δεύτερος κόμης του Ανζού,  και διατήρησε τον τίτλο μέχρι το τέλος του στην Τουρ (960). Σύμφωνα με τον Χριστιανό Σεττιπάνι απεβίωσε σε ηλικία περίπου 55 ετών.

Γάμοι με μεγαλύτερες βασιλικές οικογένειες
------------------------------------------

Από την εποχή του πατέρα του η οικογένεια του είχε ρυθμίσει γάμους με μέλη μεγάλων βασιλικών οικογενειών ώστε η κομητεία να αρχίσει να αποκτά περισσότερη δύναμη.  Ο πατέρας του Φούλκων ο Ερυθρός πάντρεψε τον ίδιο τον Φούλκωνα τον καλό με την Γερβέργα του Μέιν από την Δυναστεία των Καρολιδών κόρη του Ρατμπούρνου Α' επισκόπου της Βιέννας. Ο Φούλκων Β' με την σειρά του πάντρεψε την κόρη του Αδελαΐδα - Λευκή με έναν μελλοντικό βασιλιά των Φράγκων Λουδοβίκο Ε΄ και ο γιος τους Γκι έγινε επίσκοπος του Λε Πι, ήταν άνθρωπος καλλιεργημένος υψηλής παιδείας, ποιητής και καλλιτέχνης.
Μετά τον θάνατο της συζύγου του Γερβέργης (952) ο Φούλκων προχώρησε σε δεύτερο γάμο με την Αδελαΐδα χήρα του Άλαν Β', δούκα της Βρετάνης ο οποίος ήταν κόμης της Νάντης μέσω του δεύτερου γάμου του ο Φούλκων Β' έγινε επιπλέον και κόμης της Νάντης. Η Αδελαΐδα ήταν επιπλέον αδελφή του Θεοβάλδου Α΄ κόμη του Μπλουά κάτι που επέτρεψε στον Φούλκων Β΄ να δημιουργήσει συμμαχία με τον Οίκο του Μπλουά.

Οικογένεια
----------

Με την πρώτη σύζυγό του Γερβέργα του Μέιν, έκαναν πέντε παιδιά: 

* Αδελαΐδα 947-1026, παντρεύτηκε τους: 1.Στέφανο υποκόμη του Ζεβοντάν 2.Ραϋμόνδο Γ΄ κόμη της Τουλούζης 3.Λουδοβίκο Ε΄ των Καρολιδών βασιλιά της Γαλλίας 4.Γουλιέλμο Α΄ κόμη της Προβηγκίας 5.Όθωνα-Γουλιέλμο δούκα της Βουργουνδίας
* Γοδεφρείδος Α΄ 939-987, κόμης του Ανζού.
* Μπουσάρ Δ΄, κόμης του Βαντόμ.
* Γκυ του Ανζού, επίσκοπος.
* Χιούμπερτ του Ανζού, που είναι πολύ πιθανό να γεννήθηκε το 957.

Με την δεύτερη σύζυγο του Αδελαΐδα των Μπλουά δεν αναφέρονται παιδιά.

Παραπομπές
----------

1. ↑  (Αγγλικά) *Find A Grave*. Ανακτήθηκε στις 30  Αυγούστου 2019.
2. 1 2  Thierry Stasser: «Adélaïde d'Anjou, sa famille, ses unions, sa descendance. État de la question». (Γαλλικά) *Adélaïde d'Anjou, sa famille, ses unions, sa descendance. État de la question*. 1997. σελ. 10-14.
3. ↑  K.S.B. Keats-Rohan, Family Trees and the Root of Politics; A Prosopography of Britain and France from the Tenth to the Twelfth Century (The Boydell Press, Woodbridge, UK, 1997), p. 255
4. ↑  Jim Bradbury, The Capetians: Kings of France, 987-1328 (Hambledon Continuum, London & New York, 2007), p. 56
5. ↑  Bernard S. Bachrach, Fulk Nerra the Neo-Roman Consul, 987-1040 (University of California Press, 1993), p. 261
6. ↑  Bernard S. Bachrach, Fulk Nerra the Neo-Roman Consul, 987-1040 (University of California Press, 1993), p. xi
7. ↑  Bernard S. Bachrach, Fulk Nerra the Neo-Roman Consul, 987-1040 (University of California Press, 1993), p. 7
8. ↑   Those of My Blood: Creating Noble Families in Medieval Francia By Constance Brittain Bouchard, p.23

|  |
| --- |
| Φούλκων Β΄ του Ανζού **Οίκος του Ινζελζέ****Γέννηση:** 905 **Θάνατος:** 960 |
| Βασιλικοί τίτλοι |
| ΠροκάτοχοςΦούλκων ο Ερυθρός | **Κόμης του Ανζού**942 - 960 | ΔιάδοχοςΓοδεφρείδος Α΄ |